|  |
| --- |
|  |
| **ИЗВЕШТАЈ О ПОСЛОВАЊУ**  |
| **И ГОДИШЊИ ОБРАЧУН**ЗА 2015. ГОДИНУ |
|  |
|  |
| **Znak** |

|  |
| --- |
| Ниш, фебруар 2016. године  |

Садржај

[УВОДНИ ДЕО 2](#_Toc283714218)

[ЗАКОНСКИ ОСНОВ ЗА ИЗРАДУ 2](#_Toc283714219)

[ДЕЛАТНОСТ НАРОДНОГ УНИВЕРЗИТЕТА 2](#_Toc283714220)

[ОРГАНИЗАЦИЈА РАДА 4](#_Toc283714221)

[I ЦЕНТАР ЗА УЧЕЊЕ СТРАНИХ ЈЕЗИКА 4](#_Toc283714222)

[II ЦЕНТАР ЗА ПОСЛОВНУ ЕДУКАЦИЈУ, МЕНАЏМЕНТ, СТРУЧНО И ОСТАЛЕ ОБЛИКЕ ОСПОСОБЉАВАЊА 8](#_Toc283714223)

[1. МЕНАЏМЕНТ И КОСУЛТАТИВНА НАСТАВА 8](#_Toc283714224)

[2. СТРУЧНО ОСПОСОБЉАВАЊЕ 9](#_Toc283714225)

[3. ОСТАЛО ОСПОСОБЉАВАЊЕ 11](#_Toc283714226)

[ЗАКЉУЧАК 15](#_Toc283714228)

**ИЗВЕШТАЈ О ПОСЛОВАЊУ**

**И ГОДИШЊИ ОБРАЧУН**

**ЗА 2015. ГОДИНУ**

# УВОДНИ ДЕО

## ЗАКОНСКИ ОСНОВ ЗА ИЗРАДУ

У складу са Статутом „Народног универзитета“ Ниш, члан 22. став 1. тачка 1. подносим Управном одбору на разматрање и усвајање Извештај о пословању „Народног универзитета“ Ниш (у даљем тексту: „Народни универзитет“) за 2015. годину.

Пословне резултате „Народног универзитета“ чине рачуноводствени искази, који су саставни део овог Извештаја и потврђују завршетак једне веома напорне пословне године, пуне ризика и неизвесности.

Економске претпоставке за реализацију Финансијског плана, на којима се заснивало његово постављање у 2015. години у знатној мери су испуњене.

##

## ДЕЛАТНОСТ НАРОДНОГ УНИВЕРЗИТЕТА

У условима брзих, демографских, социјалнополитичких, економских и научно технолошких промена, изузетно је порастао значај образовања и учења одраслих. Оно има виталну улогу у економском развоју савременог друштва и стварању простора за делотворно учешће грађана у решавању различитих друштвених, професионалних, породичних и индивидуалних проблема. Стицање и употреба знања, посебно у одраслом добу, постали су кључ за решавање најзначајнијих друштвених и индивидуалних проблема.

Образовање одраслих у Србији има традицију, што не значи да је имало континуиран еволутивни прогресивни развојни ток. Његова судбина саткана је од тенденција или периода прогресије, али и периода систематске деградације, па и потпуног одумирања неких његових, чак виталних делова.

Образовање одраслих у Србији данас, према расположивим подацима, реализују препознатљиве четири врсте понуђача образовних услуга: **прва** структура обухвата традиционалне андрагошке институције (радничке, народне и отворене универзитете) и установе за образовање одраслих под вођством цркава, синдиката, странака и комора; **другу** структуру образовања одраслих чине понуде удружења послодаваца, разних комора, занатских организација и предузећа; **трећа** структура плод је нових иницијатива и група за самопомоћ, путем удружења, грађанских покрета и невладиних организација; **четврту** структуру доживотног образовања чине мали, комерцијални понуђачи који се све више појављују у форми разних „школа“, центара и агенција за неформално образовање. Због такве структуре, на тржишту образовања одраслих присутан је велики број понуђача, са тенденцијом њиховог даљег раста.

У контексту изнетих сазнања у претходном ставу постало је неопходно да Пословно удружење народних, радничких и отворених универзитета и образовно-културних центара Србије, чији смо ми не само члан, него и један од оснивача, инсистира на конституисању уређеног система образовања одраслих по стандардима Европске Уније. Из наведених разлога на иницијативу нашег „Народног универзитета“ извршено је пререгистровање Удружења у „Српско удружење институција за образовање одраслих“, 11.03.2010. године. Главна улога овако формираног Удружења је превасходно учешће у изради Закона о образовању одраслих које је oстварено ангажовањем два члана удружења, који су у стручном телу Министарства просвете РС. Закон је усвојен 25. јуна 2013. године и исти се примењује од 01.01.2014. године. Подзаконска акта –Правилници за спровођење овог Закона су урађени крајем 2015.године, тако да је Народни универзитет Ниш кренуо са израдом потребне документације за акредитацију код Министарства просвете Републике Србије.

У „Народном универзитету“ Ниш, као културно образовној установи, са самосталним финансирањем, обављају се делатности, односно послови у складу са Статутом.

Основно опредељење колектива „Народног универзитета“ је било да се и ове године максимално искаже на пољу образовања одраслих, односно образовању које је одређено шифром **85.59**, не искључујући и друге могућности обухваћене регистрацијом у Привредном суду.

# ОРГАНИЗАЦИЈА РАДА

У циљу традиционалног и ефикасног остваривања делатности Програма рада, послови - радни задаци „Народног универзитета“ организују се по организационим јединицама у складу са технолошким карактеристикама процеса рада и основама планирања, остваривања и вредновања рада.

Организационе јединице „Народног универзитета“ обављају своју делатност, као одговарајући центри образовних и других делатности, са пратећим стручним и организационо - техничким пословима.

Организација рада „Народног универзитета“ обавља се у:

* **Центру за учење страних језика.**
* **Центру за пословну едукацију, менаџмент, стручно и остале облике оспособљавања, у следећим деловима:**
1. Менаџмент и консултативна настава;
2. Стручно оспособљавање;
3. Остало оспособљавање.
* **Заједничкој служби.**

###

### I ЦЕНТАР ЗА УЧЕЊЕ СТРАНИХ ЈЕЗИКА

У 2015. години Центар за учење страних језика је, као и Центар за пословну едукацију менаџмент и остале облике оспособљавања, пословао у условима јаке конкуренције и тешке материјалне ситуације изазване економском кризом. Финансијски резултат за 2015. годину је у потпуности остварен, тако да је исказан губитак у износу од 772.814,00 динара.

Номенклатура и стандарди квалитета наставе су усклађени са Заједничким европским оквиром за стране језике (CEF).

Центар за стране језике је члан Секције центара страних језика Привредне коморе Србије, члан је клуба English Book-a, учесник радионица British Counsil-a.

* Центар је овлашћени испитни центар за полагање међународног испита и добијање сертификата који издаје Испитни одбор Лондонске привредне коморе LCCI( London Chamber of Comerce and Industrу Examination Board)
* Од 2014. године постали смо овлашћени испитни центар за полагање међународно признатог испита из италијанског језика CELI.
* Организовано је и одржано 4. међународно такмичење из енглеског језика HIPPO у оквиру сарадње и као овлашћени испитни Центар за полагање међународног испита и добијање сертификата који издаје Испитни одбор Лондонске привредне коморе LCCI EDI. На такмичењу су учествовала 43 такмичара.

 Народни универзитет је овом приликом одржао полагање за полазнике НУ , а такође прихватио и велики број кандидата основних и средњих школа из Ниша, Алексинца, Параћина, Ћуприје без финансијске добити.

Пружена је прилика да учествују на овом великом међународном такмичењу и упознају се са светским стандардима тестирања.

Кандидати Народног универзитета показали су одличне резултатеи пласирали се високо на ранг листи такмичара, којих је ове године преко 12.000 из Србије, Словеније, Хрватске, Македоније, Црне Горе, Босне и Херцеговине, Бугарске, Румуније, Италије.

* Наставља се срадања са Амбасадом Јапана у Србији. На Народном универзитету је организовано неколико радионица Оригами вештине у сарадњи са Удружењем за неговање јапанске културе “Камидо“.
* Настављена је сарадња са Центром за културу у Сврљигу у области организовања курсева страних језика за грађане Сврљига.
* Настављено је са организовањем интензивних преподневних курсева страних језика са попустом од 60%, јер је овај вид наставе наишао на велико интересовање кандидата, нарочито незапослених. Овим смо испунили своју мисију да пратимо потребе и финанисјке могућности својих суграђана и омогућимо им да стичу нова знања и вештине које ће им помоћи у запошљавању и професионалном усавршавању.

У току 2015. године у Центру за стране језике

* Одржана је настава на курсевима енглеског језика за узрасте од предшколског,школског до одраслих и нивоима од почетног до напредног у Нишу и ван Ниша.
* Одржана је настава на курсевима немачког,норвешког,италијанског, француског, арапског, јапанског, руског , шведског, српског језика за странце.
* Обављене су ванредне провере знања из енглеског,немачког,руског,француског,српског за странце.
* Одржани су редовни испити за полазнике Центра и издати сертификати за одговарајуће нивое.
* Одржана је је настава енглеског језика у основним школама у Доњем Комрену , Трупалу,
* Наставио је са радом, пету годину за редом, и курс знаковног језика –очекује се већи одазив установа , јавних предузећа, банака, компанија јер ће по законима Европске Уније о људским правима и међународним стандардима и наша земља бити у обавези да особама са инвалидитетом омогући лакше интегрисање и равноправно учешће у свим областима живота.
* На Тендеру Националне службе запошљавања Београд за обуке из енглеског језика, добили смо две обуке за 20 полазника у Лесковцу, 8 полазника у Алексинцу, 6 полазника у Ражњу, 20 полазника у Нишу, 8 полазника у Пироту и 20 полазника у Нишу –обука немачког језика.
* Омогућили смо значајне попусте за незапослене и студенте, за ђаке Правнопословне школе, за полазнике из исте породице, као и за све грађане нашег града .
* Организовани су летњи курсеви страних језика
* Професори су учествовали на на семинарима , ENGLISH BOOK-a, MACMILLAN , EDUCATIONAL CENTRE LCCI EDI и семинарима из каталога Министарства просвете.
* Продужено чланство у Клубу Еnglish Book-a

У току 2015. године, у фебруарском, јунском и септембарском испитном року, курсеве страних језика завршило је:

 укупно 492 полазника и то:

20 у основним школама

15 на годишњим курсевима на НУ

53 полазника на семестралним курсевима енглеског

15 полазника енглеског у Сврљигу

19 полазника преко уговорених послова( преко HELP-a )

82 полазника преко НСЗ

87 полазника на семестралним курсевима осталих страних језика

41 на курсевима немачког језика ван Ниш( Сврљиг )

3 полазника на курсу знаковног језика

11 полазника српског језика за странце

21 ванредних провера знања

60 полазника интензивних курсева немачког језика

5 полазника летњих курсева

Приход је остварен и од:

 - рабата за књиге

 - испитне таксе

Остали трошкови били су углавном у планираним оквирима. Исплаћен је већи износ за хонораре, али је и остварен већи обим у настави осталих страних језика

|  |  |  |
| --- | --- | --- |
| 1. | Приход без ПДВ-а | 4.320.308 |
| 2. | Трошкови послодавца | 2.341.725 |
| 3. | Доприноси послодавца | 417.974 |
| 4. | Зраде-бруто 1 | 2.333.423 |
| 5. | Укупни трошкови | 5.093.122 |
| 6. | Добит 1 | -772.814 |

Покриће негативног пословања Центра за стране језике биће биће из позитивног пословања наставне базе у Крушевцу са 500.000,00 динара, форме консултативна настава са 132.814,00 и стручно оспособљавање са 140.000,00 динара.

### II ЦЕНТАР ЗА ПОСЛОВНУ ЕДУКАЦИЈУ, МЕНАЏМЕНТ, СТРУЧНО И ОСТАЛЕ ОБЛИКЕ ОСПОСОБЉАВАЊА

Центар за пословну едукацију, менаџмент стручно и остале облике оспособљавања (у даљем тексту Центар) у извештајном периоду покушао је да прати сва кретања у друштву, имајући у виду главни циљ рада који се односио на реализацију Плана и програма рада, а самим тим и Финансијског плана предвиђеног за 2015. годину. Код реализације Центар је сходно напред наведеним циљевимa, своју делатност реализовао кроз 3 организационе јединице, и то:

**1. Менаџмент и консултативна настава;**

**2. Стручно оспособљавање;**

**3. Остало оспособљавање.**

1. МЕНАЏМЕНТ И КОСУЛТАТИВНА НАСТАВА

Пословно техничку сарадњу са факултетима и високим школама у виду организовања консултативне наставе или консултације, током свог седамнаестогодишњег постојања, борећи се са многобројним проблемима, пре свега економске природе, проблемима очувања постојања „Народног универзитета“, проблемима везаним за сталне промене у друштву, овај део Центра је успео да планирану активност реализује и оствари добит.

Образовне институције “Мегатренд” универзитета су део система образовања Републике Србије, по решењима Министарства просвете и у складу са Статутом Владе Републике Србије. Ова институција има мрежу од преко 12 факултета, 2 високошколске установе и једне академије спорта.

Студијски програми су прилагођени Закону о високом образовању и Болоњској декларацији.

Саставно ткиво овог Универзитета чине између осталог и информативно-консултативни центри у одређеним градовима Србије. Један од центара, је Центар Народног универзитета (односно информативно-консултатвини центар).

Ове студије су акредитоване од стране комисије за акредитацију и проверу квалитета, као и Уверења о акредитацији студијских програма ОАS4-Економија - студија на даљину, бр. 612–00–02327/2014-04 од 12.06.2015. године и ОАS4–бизнис менаџмент–студије на даљину, бр.612–00-02326/2014-04 од 12.06.2015.године на основу којих је Факултет за менаџмент –Зајечар донео Одлуку о формирању Консултативног Центра у Нишу.

На основу Уговора о пословно техничкој сарадњи остварено је:

|  |  |  |
| --- | --- | --- |
| Ред. Бр. | Опис | Остварења |
| 1. | Приход без ПДВ-а | 12.246.317 |
| 2. | Трошкови пословања | 2.774.274 |
| 3. | Доприноси послодавца на зараде | 1.408.881 |
| 4. | Зараде-бруто 1 | 7.868.311 |
| 5. | Укупни трошкови | 12.051.466 |
| 6. | Добит | **194.851** |

2. СТРУЧНО ОСПОСОБЉАВАЊЕ

У оквиру планираних активности за 2015.год. део Центра ПЕМСО за стручно оспсобљавање реализовало је следеће планиране активности:

* упис физичких лица на обуке за занатска и услужна занимање
* провере знања- испити за кандидате који су већ радили на одређеним п ословима
* упис полазника на обуке за рачунаре и административна занимања
* организовање испита- провере знања за радне организације од којих је након урађених понуда добијен посао
* припрема и израда тендера за Националну службу за запошљавање и почетак реализације обука које су добијене а које ће бити завршене у 2016. године
* припремљено је неколико нових обука за које се надамо да ће почети да се реализују у 2016.године и то : школа за продукцијска занимања
* почела је реализације ново формиране обуке за WEB дизајн
* радило се и на лиценцирању програма рада за инвалидна лица
* урђен је и одређени број планова рада за акредитацију Министарства просвете
* уведен је ИСО 9001, 14001 и 18001 стандард
* планови рада за георнтодомаћице, персоналне асистенте и неговатељице су послати Републичком заводу за заштиту здравља ради акредитације и добијена акредитација за исте
* као и ранијих година и ове године је пружена логистичка подршка Наставној бази у Крушевцу.
* настављена је сарадња са невладиним организацијама као што је ХЕЛП за коју је реализовано неколико обука и за коју ће бити реализовано неколико обука током 2016. годину које су већ уговорене и успешна сарадња са Казнено - поправним завод Ниш.

Из горе наведеног број полазника који је добио сертификате за стручне оспособљености је следећи:

|  |  |  |
| --- | --- | --- |
|  | Стручне обуке – физичка лица-комплетне обуке-провере знања | 151 полазник65 полазника79 полазника |
|  | Стручне обуке –уговорени послови (провере знања)( Хелп, Средор, Левел, КПЗавод Ниш, Лола –фот Лешак,Еуростандард, и тд.)Национална служба запошљавања- тендери | 33 полазника100 полазника |
|  | Техника слепог куцања | 10 полазника |
|  | Провера брзине куцања - класа | 3 полазника |
|  | Основна информатичка обука | 32 полазника |
|  | Web design дизајн | 15 полазника |
|  | Остале обука на рачунару | 47 полазника |
|  | **Наставна база Крушевац****Укупан број полазника форме СТО** | **457** |
|  | Укупно | **992** |

|  |  |
| --- | --- |
|  |  |
|  |  |
|

|  |  |  |
| --- | --- | --- |
| Ред. Бр. | Опис | Остварења |
| 1. | Приход без ПДВ-а | 8.356.155 |
| 2. | Трошкови пословања | 4.236.283 |
| 3. | Доприноси послодавца на зараде | 501.178 |
| 4. | Зараде-бруто I | 2.799.475 |
| 5. | Укупни трошкови | 7.536.936 |
| 6. | Добит | 819.219 |

3. ОСТАЛО ОСПОСОБЉАВАЊЕ

Део Центра за остало образовање подразумева организовање курсева за самостално вођење пословних књига, царинике-шпедитире, бармене и курсеве за негу и лепоту.

План и програм и финансијски план за 2015. годину реализован је у највећем броју планираних активности, али не и у потпуности тако да је исказан губитак у износу од 626.874.00 динара

Током 2015.год на овој форми је реализовано следеће:

Упис полазника на стандардне курсеве и то:

* + Стилиста мушких и женских фризура
	+ Мануелни терапеут масер са познавањем акупресуре
	+ Педикир – маникир
	+ Козметичар – естетичар
	+ Шминкер

Упис полазника на обуке:

* + Вођење пословних књига
	+ Цариник шпедитер
	+ Бармен

Упис полазника на скраћене обуке

* + Надоградња ноктију
	+ Депилација
	+ Надоградња косе

Наставак сарадње са Националном службом за запошљавање, праћени портали који објављују набавке других организације

Наставак сарадње са невладиним организацијама и удружењима

Сарадња са козметичким и фризерским салонима као и агенцијама за вођење пословних књига у Нишу и ван Ниша

Праћење тржишта и иновирање постојећих планова и програма рада као што је то рађено у претходној години

Рад на пројектима као нова могућност остваривања прихода у оквиру делатности Народног универзитета Ниш, односно остваривање сарадње са другим организацијама укљученим у пројектима

Рад на лиценцирању не само планова и програма за инвалидна лица него и лиценцирање које је предвиђено новим Законом о образовању

Табеларно по курсевиам број уписаних пополазника у 2015. години изгледа овако:

|  |
| --- |
| ОСТВАРЕН БРОЈ ПОЛАЗНИКА НА ОСНОВНЕ КУРСЕВЕ ЗА 2015. ГОДИНУИзноси су без ПДВ-а |
| Облик рада | Бр. Полазника | Укупно по курсу | Укупно по бр. Полазника |
| Козметичар-естетичар | 22 | 24.000 | 528.000 |
| Мануелни терапеут | 27 | 24.000 | 648.000 |
| Стилиста женских фризура | 20 | 24.000 | 480.000 |
| Стилиста мушких фризура | 6 | 19.200 | 115.200 |
| Маникир-педикир | 22 | 19.200 | 422.400 |
| Шминкер | 21 | 19.200 | 403.200 |
| Вођење пословних књига | 25 | 21.200 | 530.000 |
| Цариник шпедитер | 3 | 25.600 | 76.800 |
| Бармени | 2 | 12.000 | 24.000 |
| Остали приходи |  |  |  2.151.978 |
| Укупно |  5.379.578 |

И поред горе наведених резултата форма није испунила очекиване и планиране резултате и исказано је негативно пословање у износу од 626.874.

Главни разлог овог негативног пословања је мањи број уписаних редовних полазника што се види из табеле. Мање је уписано 63 полазника и то је на крају дало резултат негативног пословања.

|  |  |  |
| --- | --- | --- |
| Ред. Бр. | Опис | Остварења |
| 1. | Приходбез ПДВ-а | 5.379.578 |
| 2. | Трошкови пословања | 2.988.133 |
| 3. | Доприноси послодавца на зараде | 458.459 |
| 4. | Зараде-бруто I | 2.559.860 |
| 5. | Укупни трошкови | 6.006.452 |
| 6. | Добит-губитак |  -626.874 |

Покриће негативног пословања ове форме биће из позитивног пословања стручног оспособљавања у износу од 626.874,00 динара.

Отварење Информативног Центра наставне базе у Крушевцу, било је једно од решења да се у овом делу Србије приближе наше образовне услуге.

|  |  |  |
| --- | --- | --- |
| Ред. Бр. | Опис | Остварења |
| 1. | Приход без ПДВ-а | 4.872.568 |
| 2. | Трошкови пословања | 4.308.713 |
| 3. | Доприноси послодавца на зараде | 5.584 |
| 4. | Зараде-бруто I | 31.278 |
| 5. | Укупни трошкови | 4.345.575 |
| 6. | Добит | 526.993 |

Из предходног прегледа пословања наставне базе у Крушевцу за 2015. годину види се да је доношење одлуке о отварању ове наставне базе, дало изузетно повољан ефекат.

Недостатак ове вресте образовања, као и изузетно залагање свих радника Народног универзитетана на том подручју кроз извођење наставе, учешћа на завршним испитима, израда сертификата, литературе итд. довели су до оваквог позитивног пословања, па је с тога било могуће и оправдано покриће форми рада које су пословале негативно.

## ЗАКЉУЧАК

Друштвено-економско стање у коме је припреман Програм рада са Финансијским планом „Народног универзитета“ Ниш за 2015. годину, обележили су неповољни услови привређивања. И у извештајном периоду наглашена је економско-финансијска нестабилност, као последица дуготрајне економске кризе у земљи.

2015. годинаса свим неповољним условима пословања је за нама. Народни универзитет је успео да послује позитивно, што говори, да када се човек у егзистенцијално угрожен, ради и изналази послове за превазилажење исте. Несигурност која је владала, иде у прилог чињеници да сви организациони облици морају да се уједине у један уиграни тим који реагује на свако упозорење тржишта. Добром применом „SWOT“ анализе (снаге, слабости, могућности, претње), пословном стратегијом, прилагођавањем цена и квалитетом услуга, може се задовољити па и проширити тржиште, што се и обистинило у 2015. години.

Детаљни елементи, који доказују претходне наводе приказани су на крају овог Извештаја у табели, која садржи све елементе остварења Финансијског плана „Народног универзитета“ за 2015. годину.

Зараде радника редовно су исплаћиване у терминима утврђеним појединачним Колективним уговором „Народног универзитета“, тј. од 10.-15. и од 25.-30 у месецу.

Уважавајући наведене одреднице, верујемo, да ће запослени на „Народном универзитету“ бити у стању да прате промене, које су већ захватиле све сфере нашег друштва и постићи чак и боље резултате у периоду који следи.

 Директор

 \_\_\_\_\_\_\_\_\_\_\_\_\_\_\_\_\_\_\_\_\_\_

 Славица Антић